cyanic-selkie/wikianc huggingface dataset:
Astounding Sounds, Amazing Music
Albumin konsepti ja kappaleet
Levyn nimi ja kansitaide parodioi vanhoja tieteislehtiä (kts. Astounding Science Fiction). Konseptissa jokaisen laulun tarkoitus oli olla niin sanottu irrallinen lehdessä oleva tieteistarina. Albumin kappaleet eivät sinänsä muodosta mitään yhtenäistä teemaa. Albumin sisäpussissa oli kuvitteellisia postimyynti-ilmoituksia lehtien tyyliin ja myös jokaisen jäsenen oma kuvitteellinen mainos. Laulaja Robert Calvert totesi albumin teon aikaan science fictionin olevan ajan nouseva trendi, mikä selittänee albumin teeman.
Albumilla kaikki yhtyeen jäsenet rumpali Simon Kingia lukuun ottamatta ovat osallistuneet kappaleiden tekoon. Tämä näkyy musiikillisesti monipuolisina sävellyksinä, esimerkkeinä Rudolphin säveltämä jazz-funk-vaikutteinen instrumentaali ”The Aubergine That Ate Rangoon”, joka pohjautui hänen tekemäänsä syntetisaattori-demoon ja tunnelmallisemmat, Pink Floyd-henkiset instrumentaalit, Powellin ”City Of Lagoons” ja Housen ”Chronoglide Skyway”. Nik Turnerin ja Housen intialaisvaikutteita omaava "Kadu Flyer" pohjautui lehtijuttuun, jossa kerrottiin henkilöstä joka aikoi lentää Mount Everestilta riippuliitämällä.
Albumin tunnetuin kappale on Calvertin sanoittama ja Dave Brockin säveltämä kymmenminuuttinen, tunnelmallinen ”Steppenwolf”, joka pohjautuu Hermann Hessen samannimiseen romaaniin (suomeksi Arosusi). Calvert oli levyttänyt kappaleesta hyvin erilaisen version paria vuotta aiemmin Adrian Wagnerin kanssa, mutta kun hän kuuli Dave Brockin riffin, hän päätti käyttää lyriikat uudelleen kyseiseen riffiin.
Myös Calvert/Brock-tuotantoa oleva ”Reefer Madness” perustuu samannimiseen, vuonna 1936 valmistuneeseen marihuanan vastaiseen opetusfilmiin. Alun perin amerikkalaisen kirkon toimesta tehdystä valistusfilmistä oli 1970-luvulla tullut camp-klassikko sen tahattoman huumorin johdosta.
Singlenäkin julkaistu ”Kerb Crawler” on nopea-tempoisempi hard rock -kappale, jonka albumiversion miksasi Pink Floyd -kitaristi David Gilmour. Kappale on hyvin samanhenkinen yhtyeen "Silver Machine"-hittisinglen kanssa. Lyriikoiden aiheena on autoiluun liittyvä romantiikka.
Albumin saama vastaanotto ja kokoonpanon hajoaminen
Albumi sai ristiriitaisen vastaanoton fanien keskuudessa, ja kriitikot kritisoivat albumia muun muassa ”suunnattomaksi”, kun taas kitaristi Dave Brockin mielestä ”albumilla oli liikaakin suuntauksia!” Brittiläisen New Musical Expressin kriitikko Dick Tracy puolestaan kehui albumia arvostelussaan juuri sen monipuolisuudesta. Britannian albumilistalla albumi nousi sijalle 33, mikä oli yhtyeen heikoin sijoitus kyseisellä listalla debyyttialbumin jälkeen.
Albumin julkaisun jälkeen yhtye lähti kiertueelle, jossa lavasteena toimi ”Atomhenge”-niminen, futuristinen versio Stonehenge-monumentista jonka olivat suunnitelleet Larry Smart ja Hawkwindin taustaryhmään kuulunut valotaiteilija Jonathan "Liquid Len" Smeethon.
Pian kiertueen jälkeen yhtye hajautui sisäisesti kahtia: Alan Powell, Nik Turner ja Paul Rudolph halusivat tuoda yhtyeen musiikkiin uusia vaikutteita, kun taas Calvert ja Brock halusivat jatkaa perinteisemmällä tyylillä. Powell ja Turner erotettiin yhtyeestä vuoden 1976 lopulla ja Rudolph vuoden 1977 alussa.
Kognitiivinen vapaus
Kognitiivisella vapaudella tarkoitetaan yksilön ehdotonta vapautta omaan tietoisuuteensa. Se laajentaa ajatuksenvapauden ja yksilön itsemääräämisoikeuden käsitteitä.
"Center for Cognitive Liberty and Ethicsin", Kognitiivisen vapauden ja etiikan keskuksen johtaja, Tri. Wrye Sententia määrittelee kognitiivisen vapauden "jokaisen yksilön oikeudeksi itsenäiseen ja täysivaltaiseen ajatteluun sekä vapauteen hyödyntää mielensä kaikkia ominaisuuksia ja kaikenlaisia ajattelun tapoja".
Kognitiivinen vapaus takaa yksilön oikeuden muunnella tajunnantilojaan haluamillaan tavoilla, joihin kuuluvat mm. meditaatio, jooga, päihteet ja rukous. Toisten tajunnantilan tahdonvastainen muuntaminen rikkoo kognitiivisen vapauden periaatetta. Esimerkiksi lapsi jonka kouluun pääsemiselle asetetaan edellytykseksi Ritalin-lääkitys, ei nauti kognitiivisesta vapaudesta, kuten ei myöskään yksilö, jolle vaaditaan antipsykoottinen lääkitys, jotta tätä voitaisiin syyttää oikeudessa, tai ihminen jolle halutaan rangaistus tajunnantilan muuntamisesta psykoaktiivien avulla.
Kirjailija, psykologi ja LSD:n puolestapuhuja Timothy Leary puhui kognitiivisesta vapaudesta "kahtena molekyyliajan käskynä".
PAD
PAD voi viitata seuraaviin asioihin:
Saaren kartano ja kansanpuisto
Saaren kartano ja kansanpuisto Kanta-Hämeen maakunnassa Tammelassa Lounais-Hämeessä lähellä Forssaa muodostavat yhden Museoviraston vuonna 2009 määrittelemistä Suomen valtakunnallisesti merkittävistä rakennetuista kulttuuriympäristöistä.
Saaren kartano
Tammelan Saaren kartano muodostettiin vuonna 1559 Tammelan Saaren kylän viidestä talosta. Kylä sijaitsi Tammelan Pyhäjärven ja Kuivajärven välisellä saarella, mistä saari, kylä ja kartano saivat nimensä. Vuonna 1793 kartanon kanssa liitettiin yhdysviljelykseen Saaren pohjoispuolella, Pyhä- ja Kuivajärvien välisellä niemellä sijainnut Kankaisten ratsutila.
Saaren kautta Hämeen Härkätieltä Tammelan Portaan kylästä Tammelan kirkonkylään johtava tie, 2000-luvun tienumeroinnissa yhdystie 2823, oli raivattu maantieksi ainakin jo 1700-luvulla. Tiellä oli alkujaan kaksi siltapaikkaa: toinen etelässä Pyhä- ja Kuivajärviä yhdistävässä Saarensalmessa Saaren eteläpuolella ja toinen pohjoisessa nykyisen Venesillan kohdalla. Kun Tammelan Pyhä- ja Kuivajärvien pintaa vuonna 1827 laskettiin parilla metrillä, Venesillan kohdalla ollut salmi madaltui ja lopullisesti vesiyhteys katkesi maantien penkereeseen. 2010-luvulla Venesillan kohdalla oleva vesiyhteys avattiin rakentamalla tien alitse rumpu Kuivajärvellä Venesillalahden veden vaihtumisen ja veden laadun parantamiseksi.
Saaren kartanoympäristöön kuuluvat kartanon talouskeskuksen rakennusryhmä, puutarha, puisto, tiestö ja sillat. Näiden ohella kartanon vaiheilla on myös kulttuuri- ja henkilöhistoriallista merkitystä. Kartanoympäristöön liittyivät etelässä vuonna 1923 rakennettu betoninen Saarensalmen silta ja siitä alkava Saaren kansanpuisto.
Saaren kansanpuisto
Saaren kansanpuiston perusti vuonna 1932 Saaren kartanon maille kartanon silloinen omistaja Erik von Frenckell Lounais-Hämeen Kotiseutu- ja Museoyhdistyksen aloitteesta. Puiston sijaintipaikaksi tuli Kuivajärveen rajoittuvan Kaukolanharjun harjumaasto. Jo muutamaa vuotta aiemmin vuonna 1923 oli samaan harjumaastoon lähelle tulevaa kansanpuistoa rakennettu Kaukolanharjun näkötorni paikalle, jolta Saaren kartanossa kesiään viettänyt taiteilija Albert Edelfelt oli maalannut tunnetun maalauksensa Näkymä Kaukolanharjulta (1889-1890). Viereisen Kaukolanharjun näkötornin ohella kansanpuiston yleisökohteita ovat alusta asti olleet myös juhannus- ym. juhliin käytetty kesäteatteri katsomoineen ja vuonna 1948 valmistunut kotiseututalo Lounais-Hämeen pirtti. Vuonna 1980 puisto siirtyi Forssan kaupungin ja Tammelan kunnan omistukseen. Myös näkötornia hallitsee Tammelan kunta.
Muut suojeluarvot
Saaren kartano ja Saaren kansanpuisto sisältyvät osana myös Ympäristöministeriön määrittelemään valtakunnallisesti arvokkaaseen maisema-alueeseen Mustiala - Porras - Kaukolanharju. Se ulottuu Tammelan Mustialasta Tammelan kirkonkylän, Saaren kartanon, Kaukolanharjun ja Saaren kansanpuiston kautta Tammelan Portaaseen ja Hämeen Härkätielle ja se käsittää myös Tammelan Kaukolan, Hykkilän ja Lunkaan kylät Pyhä- ja Kuivajärvien rannoilla.
Tämän ohella Kaukolanharjun harjumuodostuman keskeisin osa on suojeltu myös Natura 2000 -suojeluohjelmassa niin, että Kaukolanharjun Natura-alueeseen kuuluvat sekä Saaren kansanpuistoon rajoittuva Kaukolanharjun luonnonsuojelualue ympäristöineen että Saaren kansanpuisto. Lisäksi myös Saaren kartanon pohjoispuolella Kuivajärvessä Saaren kartanoon ja Kankaisten kylään rajoittuva Joensuunlahti - Venesillanlahti muodostaa Natura 2000 -suojelualueen.
Who Killed the Electric Car?
Dokumentti lainaa rakenteessaan rikoselokuvaa: ensin näytetään ”murha”, sitten esitetään syylliset ja lopuksi luetaan tuomiot.
Sony Pictures Home Entertainment on julkaissut elokuvan DVD:llä Yhdysvalloissa.
Dokumentin tuotannosta ja levityksestä
Elokuvan on ohjannut ja käsikirjoittanut Chris Paine ja sen on tuottanut Jessie Deeter (apulaistuottajina Tavin Marin Titus, Richard D. Titus ja Dean Devlin). Dokumentti on esitetty elokuvajuhlilla Sundancessa, San Franciscossa, Tribecassa, Los Angelesissa, Berliinissä ja Deauvillessä. Teatterilevitykseen dokumentti pääsi kesäkuussa 2006. Elokuvan musiikin on säveltänyt Michael Brook.
Elokuvan aihepiiri
thumb|[[General Motorsin EV1-sähköauto latauksessa.]]
Elokuva kertoo sähköauton tarinan, joka alkaa sen historiasta 1800-luvun puolelta, ja päätyy teollisesti sarjavalmistettujen sähköautojen orastavaan esiintuloon General Motorsin tuodessa leasing-markkinoille EV 1-sähköauton 1990-luvun puolivälissä. Tämä tapahtui Kalifornian viranomaisten asetettua mandaatin, joka määräsi autovalmistajia velvoittavat myyntikiintiöt nollapäästöisille ajoneuvoille. Monet muut autonvalmistajat seurasivat General Motorsin esimerkkiä (Ford: Ranger Pickup, Th!nk City, Th!nk Neighbor; Chrysler: Epic Minivan; Toyota: RAV4 EV; Honda: EV Plus; Nissan: Altra EV).
Dokumentti kuvaa yksityiskohtaisesti miten Kalifornian viranomaiset päätyivät lopulta kumoamaan mandaatin jouduttuaan auto- ja öljyteollisuuden sekä George W. Bushin hallinnon painostamaksi (Bushin hallinnon riippumattomuus öljy- ja autoteollisuudesta asetetaan kyseenalaiseksi, koska sen kärkinimistä useat - kuten Dick Cheney ja Condoleezza Rice - ovat aiemmin työskennelleet kyseisten alojen yhtiöiden hallituksissa tai palkkalistoilla).
Elokuva pohtii auto- ja öljyteollisuuden motiiveja vastustaa sähköauton leviämistä massamarkkinoille. Öljy-yhtiöiden vaikuttimeksi dokumentti nostaa rahan: polttonesteitä on mahdollisuus myydä vielä vuosikymmeniä ja alan voitot lasketaan sadoissa miljardeissa. Syyksi autoteollisuuden halulle ajaa oma tuote alas markkinoilta nähdään niin ikään voitot. Sähköautojen kehittäminen on kallista ja voitot jäävät aluksi vähäisemmiksi, kuin jatkamalla jo kehitetyn autoteknologian myymistä. Lisäksi sähköauton huollon tarve ja kuluvien osien määrä on huomattavasti perinteistä polttomoottoriautoa vähäisempi (muun muassa regeneroivan jarrujärjestelmän ja sähkömoottorin yksinkertaisen tekniikan vuoksi), mikä vähentäisi varsin hyvin tuottavien huolto- ja varaosapalveluiden kysyntää. Toisaalta elokuvassa sanotaan myös, että autoyhtiöitä saattoi yksinkertaisesti suututtaa viranomaisten pyrkimys määrätä mitä tuotteita heidän pitää valmistaa.
Dokumentti ei kuitenkaan syytä yksin öljy- ja autoteollisuutta tai Bushin hallintoa, vaan asettaa syytteeseen kaikki mahdolliset epäillyt ja käy läpi ne vuoron perään etsien syyllisiä niin teknologiasta, kuluttajista kuin Kalifornian viranomaisistakin.
Elokuva on myös hyvin kriittinen vetyautoteknologiaa kohtaan ja pitää sitä lähinnä sumuverhona, jonka avulla nykyään käyttökelpoisesta sähköautoteknologiasta luovuttiin vasta joskus tulevaisuudessa käyttöönottovalmiin ajoneuvotekniikan eduksi. Dokumentti kertoo myös, miksi vetytalous ja sen puolesta lobbaaminen on nimenomaan öljy- ja autoteollisuuden etujen mukaista.
Dokumentin loppu on sähköauton kannalta kuitenkin optimistinen. Se kertoo miten sähköautoaktivistit, -harrastajat, -pienteollisuus ja yliopistot ovat verkostumassa ja tuomassa sähköautoteknologiaa lähemmäs tavallista kuluttajaa muun muassa mahdollistamalla plug-in-hybridit (lisäämällä latausmahdollisuus teollisesti valmistettuun hybridiautoon) ja kertomalla miten voi tehdä polttomoottoriautoista omatekoisia sähköautokonversioita.
Haastattelut
Elokuva pohjautuu pitkälti haastatteluihin. Puheenvuoron saavat muun muassa julkisuuden henkilöt kuten Mel Gibson, Tom Hanks, Alexandra Paul ja Peter Horton. Pääpaino on kuitenkin asiantuntijahaastatteluissa, joihin kuuluu muun muassa Kalifornian viranomaisten edustajia (muun muassa mandaatin kumoavan päätöksen tehneen lautakunnan puheenjohtaja), energia-alan tuntijoita, poliitikkoja ja tietokirjailijoita. Dokumentissa kuullaan myös sähköautotekniikan kehittäjiä ja autoteollisuuden palkkalistoilla sähköautojen esiinmarssin aikaan olleita johtajia.
Muiden muassa dokumentti haastattelee seuraavia henkilöitä:
Syytteet ja tuomiot
Dokumentti etsii syyllistä sähköautojen alasajoon ja viimeinen puolituntinen vietetään syytteen luvun ja tuomioiden julistamisen parissa. Seuraavat tahot saavat syytteen:
Ta’ Qali
thumb|150px|Kuvassa keskellä Maltan kansallisstadion. Ta’ Qali on Maltan keskiosassa, Attardin kunnassa sijaitseva kylä. Maltan kansallisstadion, kansallispuisto sekä kansallinen vihannestori, paikalliselta nimeltään Pitkalija, sijaitsevat siellä.
Who Killed the Electric Car?
General Motorsin reaktio elokuvaan
General Motors (GM) vastasi elokuvaan puhemiehen Dave Barthmussin blogilla Who Ignored the Facts About the Electric Car?. Blogissa hän ei kommentoi elokuvaa suoraan, koska ei ole sitä edes nähnyt, mutta kertoo kuitenkin yhtiön näkökulman asiaan: EV1 sähköautoon investoidut suuret rahat ja ponnistukset eivät valitettavasti johtaneet sellaiseen kaupalliseen menestykseen, jota he General Motorsissa olisivat toivoneet. Barthmuss tuo myös esiin, että General Motors on tehnyt suuresti töitä puhtaamman ja vähäpäästöisemmän autoteknologian eteen EV1-ohjelman lopettamisen jälkeenkin (etenkin hybridien ja vetyautojen kehittämisen parissa). Vetyautotekniikan pitäisi hänen mukaansa olla vuonna 2010 niin pitkällä, että sen pohjalta voidaan ryhtyä valmistamaan toimivia ja taloudellisesti kannattavia ajoneuvoja.
Ta’ Qali
Ennen toista maailmansotaa alueelle rakennettiin sotilaallinen lentotukikohta RAF:n käyttöön. Tänä aikana alue toimi lentokenttänä, mutta on siitä lähtien muuttunut yhä enemmän siviilien käyttöön. Alue on pinta-alaltaan pieni mutta varteen otettava paikka viettää viikonloppua tai käydä eväsretkellä. Luonnonpuistossa on pidetty lukuisia kansainvälisiä konsertteja: muun muassa Status Quo, Deep Purple, Iron Maiden, Demis Roussos sekä Bonnie Tyler ovat esiintyneet siellä. Kansainväliset artistit kuten esimerkiksi Riccardo Fogli ovat myös pystyttäneet puistoon omia puitaan.
Who Killed the Electric Car?
General Motorsin reaktio elokuvaan
General Motorsin äskettäiset ilmoitukset puhuvat kuitenkin suunnanmuutosta suhteessa sähköautoteknologiaan ). Chevrolet Volt-plug-in-hybridin julkistamisen myötä myös puhemies Dave Barthmuss on kommentoinut elokuvaa uudestaan uudessa blogissa, mutta ei elokuvan nähtyään ole kuitenkaan muuttanut sitä koskevaa mielipidettään.
Ta’ Qali
Ta’ Qali on edelleen keskittynyt lentokenttätoimintaan, mutta suurinta osaa kiitotiealueesta käyttää paikallisen klubin omistajat. Nykyään monet entiset sotilaalliset rakennelmat on korvattu tehtailla, joissa maltalaiset toteuttavat käsitöitään. Eräästä käsityötehtaasta on tullut tärkeä turistinähtävyys. Kylässä on myös Maltan ilmailumuseo, jossa voi tutustua Maltan historian lentokoneisiin.
Skellefteå AIK
thumb|right|Mitalijuhlia [[Skellefteåssa, joukkueen voitettua Elitserienin 2013. ]] Skellefteå AIK on ruotsalainen pääsarjatason jääkiekkojoukkue. Seuran perustamisvuosi on 1921. Jääkiekko tuli mukaan lajivalikoimaan vuonna 1943 ja eriytyi omaksi yhdistyksekseen vuonna 1985. Joukkue on voittanut Ruotsin mestaruuden kolmesti, vuosina 1978, 2013 sekä 2014.
Joukkueenjohto
Lähde: EliteProspects
Kantri (vuoden 1971 albumi)
Kantri on suomalainen kokoelma-albumi vuodelta 1971. Se sisältää lähinnä suomeksi käännettyjä countrykappaleita, mutta myös Kari Kuuvan kirjoittaman Nukkekodin. Kappaleita esittävät Jussi Raittinen, Arto Sotavalta, Eija Merilä sekä Rauli Puumalainen.
Rocket Records julkaisi albumista CD-version yhdessä Länttä kohti -levyn kanssa 16.6.2010.
A-puoli
B-puoli
Olympoksensoilimo
Olympoksensoilimo (Jankaea heldreichii) on Kreikan vuoristossa kasvava paavalinkukkien lähisukuinen ja näköinen kasvilaji. Se on maailmanlaajuisessa uhanalaisluokituksessa silmälläpidettävä (NT).
Levinneisyys
Olympoksensoilimo on endeeminen (kotoperäinen) Pohjois-Kreikassa Ólympos-vuorella. Se kasvaa laajimmillaan 400– metrin korkeudella, pääosin 700– metrissä. Lajin kasvupaikat ovat varjoisia kalkkikallion rakoja, se suosii purojen läheisyyttä ja pohjoissivua. Kasvi on lailla suojeltu Kreikassa.
Käyttö
Olympoksensoilimoa voidaan kasvattaa koristekasvina alppipuutarhassa.
Kalatšinsk
Kalatšinskin kylä mainitaan ensimmäisen kerran vuonna 1792. Vuonna 1838 rakennettiin Siperian maantie ja vuonna 1895 Siperian rata. Vuonna 1952 Kalatšinskista tuli kaupunki.
Z10 Hans Lody
Z10 Hans Lody oli Saksan laivaston tyypin 1934A hävittäjä toisessa maailmansodassa.
Valmistus
Alus tilattiin 4. elokuuta 1934 Friedrich Krupp Germaniawerft AG:lta Kielistä, missä köli laskettiin 1. huhtikuuta 1935 telakkanumerolla 536. Alus laskettiin vesille 14. toukokuuta 1936 ja valmistui 17. maaliskuuta 1938. Alus nimettiin Towerin linnassa Lontoossa 6. marraskuuta 1914 ammutun vakoojan Hans Lodyn mukaan.
Palvelus
Alus myytiin 1949 romutettavaksi.
Gorgolaḯnis
Gorgolaḯnis (virallisesti Δημοτική Ενότητα Γοργολαΐνη, Dimotikí Enótita Gorgolaḯni) on yksi Iraklionin kunnan kunnallisyksiköistä ja entinen itsenäinen Kreikan kunta. Se sijaitsee Iraklionin alueyksikössä Kreetan alueella. Kunnallisyksikön väkiluku on 2 930 (vuonna 2011).
pienoiskuva|vasen|upright=0.96|[[Gorgolaḯniksen luostari (Moní Gorgolaḯni).]] Gorgolaḯniksen kunnallisyksikkö sijaitsee Kreetan saaren keskiosissa noin 20 kilometriä lounaaseen Iraklionin kaupungista. Se on saanut nimensä Gorgolaḯniksen luostarista. Kunnallisyksikön suurin asutus on Káto Asítesin kylä. Gorgolaḯnis oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Iraklionin kuntaan yhdessä Néa Alikarnassóksen, Palianín ja Témenoksen kanssa, jolloin se muuttui uuden kunnan kunnallisyksiköksi.
Kunnallisyksikön osat
Gorgolaḯniksen kunnallisyksikkö muodostuu seuraavista kyläyhdyskunnista ja asutuksista:
Bellevue (Zürich)
Bellevue on iso, keskeinen aukio sekä liikenteen solmukohta Zürichin sydämessä Sveitsissä. Sen lähellä sijaitsee muun muassa Zürichin ooppera. Paikka on saanut nimensä Grandhotel Bellevuelta, joka rakennettiin 1856, ja on nykyään restauroitu entisenlaiseksi.
thumb|280px|Grandhotel Bellevue vuonna 1890
Kinect Star Wars
Kinect Star Wars on LucasArtsin ja Terminal Realityn kehittämä ja Microsoft Studiosin julkaisema Tähtien sota-aiheinen videopeli. Se on julkaistu vuonna 2012, ja se sai kriitikoilta negatiivisen vastaanoton.
Pelattavuus
Peli on jaettu viiteen pelattavuudeltaan hyvinkin toisistaan eroaviin osioihin.
1. Jedin Kohtalo (engl. Jedi Destiny) Osiossa pelaaja on nuori padawan, jonka tehtävänä on seikkailla galaksissa ja estää pimeyden voimia kukoistamasta.
2. Rancorien romuralli (engl. Rancor Rampage) Tämä osio keskittyy Rancorilla pelaamiseen ja kaiken eteen sattuvan tuhoamiseen.
3. Kiituriajot (engl. Podracing) Pelaaja ajaa kisoissa tatooinelaisella kiiturilla.
5. Kohtalon taistelut (engl. Duels of Fate) Tässä osiossa pelaaja tarttuu jälleen valosapeliin ja kamppailee lopussa jopa itse Darth Vaderia vastaan.
Infamous
Infamous (muotoiltuna inFamous tai inFAMOUS) on Sucker Punch Productionsin kehittämä ja Sony Computer Entertainmentin julkaisema toimintaseikkailupeli. Peli julkaistiin PlayStation 3:lle vuoden kevään lopussa. Infamous kuuluu PlayStation Network -katkoksen takia Sonyn tarjoamaan Welcome Back -pakettiin.
Pelin jatko-osa on kesäkuussa 2011 julkaistu Infamous 2.
Pelaaminen
thumb|left|Cole suorittaa pelin aikana hyvinkin erilaisia tehtäviä. Infamousissa on avoin pelimaailma, eli pelialuetta saa tutkia vapaasti ja tarinaa eteen vieviä tehtäviä suorittaa omassa tahdissa.
Pelin alussa päähenkilö Cole pystyy päihittämään vihollisia sähköön perustuvilla voimillaan. Pelin edetessä Cole saa kuitenkin jatkuvasti uusia voimia kuten mahdollisuuden liukua sähkökaapeleilla, heittää sähkökranaatteja sekä liitää pieniä matkoja.
Pelissä on mahdollista valita, haluaako olla sankari vai antisankari. Pelissä tulee useita "karma moment" -nimisiä hetkiä jolloin Cole joutuu valitsemaan, tekeekö hän itsekkään vai epäitsekkään teon. Nämä valinnat vaikuttavat Colen karmaan, joka taas vaikuttaa valittavissa oleviin voimiin ja tarinan kulkuun.
Kaupungissa liikkuessaan pelaajan käyttäyessään voimiaan hyvään, ihmiset ottavat hänestä kuvia, imartelevat ja ihailevat häntä sekä asettelevat julisteita hänestä rakennusten seinille. Kun taas pahojen voimien vallitessa ihmiset heittävät Colea kivillä ja jotkut juoksevat häntä pakoon.
Vastaanotto
Peli on saanut IGN:n arvostelussa arvosanaksi 9.2/10.
Jens Kidman
Jens Roland Kidman (s. 8. kesäkuuta 1966 Uumaja ) on ruotsalainen muusikko joka on parhaiten tunnettu progressiivista metallia soittavan Meshuggahin laulajana ja perustajajäsenenä. Yhtyeen alkuaikoina Kidman soitti yhtyeessä rytmikitaraa laulamisen lisäksi. 1990-luvun alkupuolella hän kuitenkin jätti kitaransoiton ja keskittyi laulamiseen, kun rytmikitaristi Mårten Hagström liittyi Meshuggahiin. Kidman yhdistelee laulutekniikassaan murinaa ja hardcore-tyylistä huutoa.
Salan kunta
thumb|250px|Ivan Aguélin aukio Salassa.
Salan kunta on Västmanlandin läänissä sijaitseva Ruotsin kunta. Maakuntajaossa se kuuluu Västmanlandiin ja Uplantiin. Kunnan keskustaajama on Sala.
Kunnan maapinta-ala on 1 166,83 neliökilometriä (1.1.2016) ja asukasluku 22 998 henkeä (31.12.2021).
Sala on Taalainmaan ja Salan–Oxelösundin rautateiden solmukohta. Sala kuuluu pääosin Västmanlandin maakuntaan, mutta Sågan-joesta itään oleva alue kuuluu Uplantiin. Sala on tunnettu ennen muuta hopeakaivoksestaan, joka oli syynä Salan kaupungin perustamiseen. Kaivoksella on ollut suuri merkitys Ruotsin taloudelle. Salan kunta on myös merkittävää maatalousaluetta.
Taiteilija Ivan Aguéli (1869–1917) syntyi Salassa.
Vuonna 2007 kunnassa oli 279,37 km² peltoa, joten saman ajankohdan maapinta-alaan vertaamalla saadaan peltojen osuudeksi 23,8 prosenttia kunnan maapinta-alasta.
Kaivoskaupunki
Sala syntyi 1500-luvulla Sahlbergetin hopeakaivoksen ympärille. Alueella oli ollut hopeakaivostoimintaa jo 1100-luvulla, mutta Kustaa Vaasan aikana siitä tuli Ruotsin merkittävin hopeakaivos. Kaivosalueelle syntyi kaupunkimainen kyläyhteisö, josta on yhä nähtävissä jäänteitä.
1600-luvulla kaivosyhteisö alkoi kasvaa siinä määrin, että Kustaa II Aadolf päätti perustaa Salan kaupungin kaivoksen koillispuolella olevalle tasangolle. Kaupungista oli määrä tulla valtakunnan "turva ja kaunistus", ja se rakennettiin modernin ruutuasemakaavan mukaan.
Kaivostoiminta jatkui vuoteen 1908 saakka, jonka jälkeen Salan hopeakaivoksesta on muodostunut matkailukohde.
Kuntajaon kehitys
Vuoden 1952 kuntauudistuksessa muodostettiin kolme "suurkuntaa": Lisäksi Salan maalaiskunta liitettiin Salan kaupunkiin. Vuoden 1971 kuntauudistuksessa Ruotsissa siirryttiin yhtenäiseen kuntamuotoon. Tuolloin muodostettiin myös nykyinen Salan kunta yhdistämällä kaupunki sekä Möklintan ja Tärnan maalaiskunnasta. Myös jaetusta Västerfärnebon maalaiskunnasta liitettiin Salan kuntaan Fläckebon ja Västerfärnebon alueet.
Vaakuna
Nykyinen vaakuna on entisen Salan kaupungin vaakuna. Myös Tärnan maalaiskunnalla oli oma vaakuna.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 482 Suomessa syntynyttä, mikä vastasi 2,2 prosenttia kunnan väestöstä.
Vielä vanhempien vuoden 1984 lopun tietojen mukaan 4,5 prosenttia kunnan asukkaista oli ulkomailla syntyneitä. Tuolloin kunnassa asui 550 Suomessa syntynyttä, mikä vastasi 2,6 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 179 838 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 60 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 7 taajamaa, joiden osuus kunnan väestöstä vuoden 2010 lopussa oli 68,7 prosenttia. Taajamien ulkopuolella asui tuolloin 6 730 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu. Kumla kyrkbyn taajaman nimenä on joskus ollut myös Tärna.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Salan kunnanvaltuustossa vuodesta 1973 lähtien.
Piirit
thumb|right|250px|Kartta Salan kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Kirkot
Kunnassa on lisäksi Östanbäckin Salan lähetyskirkko, Sätra Brunnin kirkko ja Östanbäckin benediktiiniluostari.
Matkailukohteita
thumb|250 px|Keskiaikainen riimukivi Fläckebon kotiseutumuseossa.
Urheilu
Salassa toimii maailman ensimmäinen salibandyseura Sala IBK.
Maija Konttinen
Iida Maria (Maija) Konttinen (3. maaliskuuta 1873 Kangasniemi – 28. marraskuuta 1949 Helsinki) oli suomalainen lastenkirjailija ja laulujen sanoittaja.
Ida Marian vanhemmat olivat nahkuri Petter Johan Konttinen ja Ida Heikkinen, jotka olivat muuttaneet Kangasniemelle vuonna 1872 Juvalta. Perheeseen syntyi vielä kaksi muuta tyttöä. Heidän isänsä menehtyi 18.3.1883 keuhkokuumeeseen. On epäselvää, miten Maija Konttisen äiti pystyi leskeksi jäätyään lähettämään esikoistyttärensä Mikkeliin tyttökouluun, jonka tämä aloitti ensimmäisellä luokalla vuonna 1883. Maija Konttinen jatkoi opintojaan Helsingin suomalaisessa jatko-opistossa lukuvuosina 1891–1894. Yhden matrikkelimerkinnän mukaan hän on tämän jälkeen ollut kotiopettajana.
Vuonna 1899 Maija Konttinen sai hospitanttina eli vuoden kurssituksella Jyväskylän seminaarista kansakoulunopettajan pätevyyden. Tällä hän pääsi samana vuonna Tampereen alemman kansakoulun opettajaksi. Vuonna 1906 hän sai Helsingistä alemman suomenkielisen kansakoulun opettajan toimen, jossa hän oli eläkkeelle jääntiinsä asti. Helsingissä hän oli vaalilautakunnan ja Savon seuran jäsen. Savon seuran iltamassa lausuttiin vuonna 1920 Maija Konttisen runo Rukkaset eli kuinka kaks' Savon Seuran naista kos' Savon Seuran suurinta. Uuden Suomen 27.4.1921 mukaan Konttisen myöhemmin toistettu esitys oli loistavan humoristinen.
Konttisen sanoittamia lauluja ovat muun muassa Rati riti ralla, Juhannusaatto, Voikukat ja Metsän laulajaiset. Hän on kirjoittanut suomenkieliset sanat skotlantilaiseen kansanlauluun "My Bonnie Lies over the Ocean", suomeksi Nyt tuulet nuo viestin jo toivat.
Quark, Strangeness and Charm
Quark, Strangeness and Charm on Hawkwindin albumi vuodelta 1977.
Kokoonpanomuutokset 1976–1977
Vuoden 1976 lopussa alkuperäisjäsen Nik Turner ja rumpali Alan Powell erotettiin yhtyeestä ja jäljelle jäänyt viisikko Robert Calvert, Dave Brock, Paul Rudolph, Simon House ja Simon King levyttivät single "Back On The Streets"/"The Dream Of Isis" ja tekivät joulukuussa lyhyen Britannian kiertueen.
Charlie Carver
Charlie Carver (oik. Charles Carver Martensen; s. 31. heinäkuuta 1988 San Francisco, Kalifornia, Yhdysvallat ) on yhdysvaltalainen näyttelijä, joka tunnetaan luultavasti parhaiten roolistaan Porter Scavona televisiosarjassa Täydelliset naiset sekä roolistaan MTV:n nuortensarjassa Teen Wolf, jonka kolmannella tuotantokaudella hän näytteli veljensä Max Carverin kanssa.
Quark, Strangeness and Charm
Kokoonpanomuutokset 1976–1977
Tammikuussa 1977 yhtye lähti Walesiin Rockfield-studioille nauhoittamaan uutta albumia. Pian levytyksen alussa tapahtui kuitenkin jälleen muutoksia, kun basisti Paul Rudolph erotettiin yhtyeestä musiikillisten ja henkilökohtaisten erimielisyyksien vuoksi. Hänen tilalleen tuli Adrian Shaw Magic Muscle-yhtyeestä, joka oli lämmitellyt Hawkwindia 1970-luvun alkupuoliskolla.
Albumin materiaali ja vastaanotto mediassa
Musiikillisesti albumi palasi suoraviivaisempaan tyylin edeltäjäänsä verrattuna. Robert Calvertin sanoitukset käsittelevät kärkevästi ajan teemoja kuten kloonausta ("Spirit Of The Age"), ydinsotaa ("Damnation Alley") ja Lähi-idän öljykriisiä ja terrorismia ("Hassan I Sahba").
Popahtava nimikappale perustuu kuvauksiin tiedemiehistä ja tähtitieteilijöistä (Galileo Galilei, Kopernikus ja Einstein). "Days Of The Underground" on kuvaus yhtyeen alkuajoista ja "Fable Of A Failed Race" on hitaampitempoinen kappale ihmiskunnan syntyhistoriasta. Albumilla on lisäksi kaksi instrumentaalia, Simon Housen "The Forge Of Vulcan" ja Simon Kingin "The Iron Dream".
Albumi sai hyvän vastaanoton brittiläisessä musiikkilehdistössä julkaisun aikoihin ja varsinkin Calvertin sanoituksia ja Housen soittoa kehuttiin. Myös suoraviivaisempi soitto ja Brockin riffit saivat kehuja. Britannian albumi-listalla albumi nousi sijalle 30.
Monet albumin kappaleista ovat kuuluneet vielä viime vuosinakin yhtyeen keikkasettiin ja kappaleista kuten "Spirit Of The Age", "Damnation Alley" ja "Hassan I Sahba" on tullut klassikoita yhtyeen historiassa ajan myötä. Myös fanit pitävät Quark Strangeness And Charmia yhtyeen parhaimpiin kuuluvana albumina.
Levyn julkaisun jälkeen 1977–1978
Albumin tehnyt kokoonpano kävi studiossa vielä vuoden 1978 alussa ja myös syksyn 1977 konsertteja oli nauhoitettu. Näitä nauhoituksia julkaistiin vuonna 1979 PXR 5-albumilla sekä Weird Tapes-sarjassa.
Robert Calvertin mielenterveydelliset ongelmat alkoivat haitata yhtyeen toimintaa albumia seuranneella Euroopan kiertueella. Calvertin sekoilut Pariisissa johtivat yhtyeen pidätykseen ja kevään 1978 asianosaisten mukaan katastrofaalisen Pohjois-Amerikan kiertueen viimeisen keikan jälkeen Dave Brock myi pettyneenä kitaransa fanille uskoen yhtyeen tarun olevan lopussa. Simon House oli eronnut jo kesken kiertueen ja kiertueen loppuajan koskettimia soitti Calvertin ja Brockin Sonic Assassins-projektista tuttu Paul Hayles.
Kilmez
Kilmez on Volgan vesistöön kuuluvan Vjatkan sivujoki Udmurtian tasavallassa ja Kirovin alueella Venäjällä. Sen pituus on 270 kilometriä ja valuma-alueen laajuus 17 240 neliökilometriä. Keskimääräinen virtaus Vitšmarin kylän luona on 84,6 kuutiometriä sekunnissa. thumb|right|230px|Kilmez-jokea Joki saa alkunsa Krasnogorskojen piirissä sijaitsevasta suosta ja laskee Vjatkaan Kirovin alueella. Tärkeimmät sivujoet ovat Pester, Ut, Kyrtšma, Lumpun, Loban, Kulma, Kutyk, Arlet, Nuzyk ja Vala.
1950–1970-luvuilla Kilmeziä käytettiin puutavaran uittoon. Sen varrella sijaitsee Kirovin alueen Kilmezin piirikeskus sekä samanniminen taajama Udmurtian puolella.
Aiheesta muualla
56.95556°N, 50.46833°W
Jenia Grebennikov
Jenia Grebennikov (s. 13. elokuuta 1990 Rennes) on ranskalainen lentopalloilija, joka edustaa Italian A1-liigassa pelaavaa Lube Macerataa ja Ranskan lentopallomaajoukkuetta. Pelipaikaltaan 188 senttimetriä pitkä ja 85 kilogrammaa painava Grebennikov on libero. Hänen iskulyöntinsä ylettyy 345 senttimetriin ja torjuntalyönti 330 senttimetriin.
Grebennikov aloitti uransa synnyinkaupunkinsa Rennes Volley 35:ssä. Hän voitti seuran kanssa Ranskan cupin kaudella 2011–2012. Vuonna 2013 Grebennikov siirtyi Saksan Bundesliigan VfB Friedrichshafeniin. Hän edusti seuraa kaksi kautta voittaen Saksan cupin kaudella 2013–2014 ja Saksan mestaruuden seuraavalla kaudella. Huhtikuussa 2015 Grebennikov siirtyi Italian A1-liigan Lube Macerataan.
Grebennikov debytoi Ranskan lentopallomaajoukkueessa vuonna 2011. Hän oli mukana vuoden 2014 MM-kilpailuissa, joissa Ranska sijoittui neljänneksi ja Grebennikov palkittiin parhaana liberona. Vuoden 2015 EM-kilpailuista Grebennikov saavutti kultaa ja jälleen parhaan liberon palkinnon.
Grebennikovin isä, venäläinen Boris Grebennikov on lentopalloilija ja lentopallovalmentaja.
Fredrik Eklund
Fredrik Eklund (s. 17. tammikuuta 1977 Tukholma) on ruotsalainen entinen pornonäyttelijä, joka käytti taiteilijanimeä Tag Eriksson. Eklundin elokuvat saavuttivat suhteellisen suurta kaupallista menestystä ja Eklund valittiin Vuoden pornotähdeksi vuonna 2003 roolistaan elokuvassa The Hole. Pornouraltaan Eklund siirtyi Core Group Marketing -yhtiön kiinteistönvälittäjäksi New Yorkiin ja julkaisi yhden omaelämäkerrallisen romaanin.
Jenia Grebennikov
Saavutukset
Maajoukkuetasolla
Henkilökohtainen
Kääpiötulppaani
Kääpiötulppaani (Tulipa turkestanica) on liljakasveihin kuuluva sipulikasvi, jota viljellään koristekasvina. Se on puutarhan tulppaaneista varhaisimpia kukkijoita keväällä. Tulppaanien kansainvälisessä puutarhatieteellisessä luokituksessa kääpiötulppaani kuuluu ryhmään 15, tulppaanien luonnonlajit.
Levinneisyys
Alkuperäisenä luonnonkasvina kääpiötulppaania esiintyy Keski-Aasiassa: Kirgisiassa, Tadžikistanissa ja Uzbekistanissa. Pääalueena on Pamirin ja Alain vuoristot. Myös Tienšanista se on löydetty Mogol-Taun ja Chatkalin vuorijonoilta. Turkmenistanista kääpiötulppaania ei tunneta.
Issy-les-Moulineaux
Issy-les-Moulineaux oli alun perin raskaan teollisuuden alue, mutta nykyään se on liike-elämän keskuksia. Ranskalaisen televisiokanava France 24:n lähetyspaikka sijaitsee Moulineauxissa.
Issy-les-Moulineaux’ssa on kaksi metroasemaa: Corentin Celton ja Mairie d'Issy, sekä kaksi RER-asemaa: Issy – Val de Seine ja Issy.
Aiheesta muualla
200px|pienoiskuva|vasen|Rue Ernest Renan Issy-les-Moulineauxssa
Passenger
Passenger tarkoittaa seuraavia asioita:
Z11 Bernd von Arnim
Z11 Bernd von Arnim oli Saksan laivaston tyypin 1934A hävittäjä toisessa maailmansodassa.
Valmistus
Alus tilattiin 9. tammikuuta 1935 Germaniawerftiltä Kielistä, missä köli laskettiin vielä samana vuonna 26. huhtikuuta. Alus laskettiin vesille 8. heinäkuuta 1936 ja valmistui 6. joulukuuta 1938.
Palvelus
Miehistönsä upottama 13. huhtikuuta 1940.
Kristina Koznick
Kristina Koznick (s. 24. marraskuuta 1975 Apple Valley, Minnesota) on yhdysvaltalainen alppihiihtäjä.
Toisin kuin useimmat yhdysvaltalaiset alppihiihtäjät, Koznick laski pelkästään tekniikkalajeja, lähinnä pujottelua, josta hänellä on kuusi maailmancupin osakilpailuvoittoa ja 20 palkintokorokepaikkaa. Hänen paras arvokisasaavutuksensa on pujottelun kahdeksas sija vuoden 2001 MM-kisoissa.
Kristina Koznick ilmoitti lopettavansa kilpailu-uransa kesällä 2006.
Junilistan
Junilistan on ruotsalainen euroskeptinen puolue.
Puolue perustettiin vuonna 2004 saman vuoden europarlamenttivaaleja varten. Se sai tuolloin 14 % äänistä ja kolme meppiä. Lundgrenin lisäksi valituiksi tulivat entinen sosiaalidemokraatti Hélène Goudin ja entinen kristillisdemokraatti Lars Wohlin. Sen jäsenet istuivat europarlamentissa Itsenäisyys/demokratia-ryhmässä. Wohlin palasi Kristillisdemokraatteihin vuoden 2006 valtiopäivävaaleissa.
Puolue osallistui myös vuoden 2006 valtiopäivävaaleihin, jolloin se sai 0,47 % äänistä. Vuoden 2009 europarlamenttivaaleissa se sai 3,6 % äänistä ja menetti kaikki meppinsä.
Lauri Letonmäki
Lauri Aukusti Letonmäki (aiemmin Helin, 22. joulukuuta 1886 Tampere – 20. marraskuuta 1935 Neuvostoliitto) oli suomalainen toimittaja ja poliitikko, joka toimi SDP:n kansanedustajana vuosina 1914-1917. Sisällissodan aikana hän toimi Suomen kansanvaltuuskunnan oikeusasiainvaltuutettuna ja pakeni sodan jälkeen Neuvosto-Venäjälle.
Elämä
Sisällissodan loppuvaiheessa Letonmäki pakeni Venäjälle. Hän oli mukana maanalaisessa puoluetyössä Suomessa ja Ruotsissa 1919–1920 sekä toimi Sosialistisen Aikakauslehden avustajana Suomessa ja Viesti-lehden toimitusneuvoston jäsenenä Ruotsissa. 1920-luvulla Letonmäki opetti SKP:n poliittisilla kursseilla Pietarissa 1920–1921 ja Lännen vähemmistökansallisuuksien yliopistossa 1922–1923. Myöhemmin hän toimi Kominternin Länsi-Euroopan propagandasihteeristön Suomen osaston hoitajana 1924, Punainen Karjala -lehden päätoimittajana 1927–1931 ja työskenteli kustannusliike Kirjassa poliittisen kirjallisuuden osaston toimittajana 1931–1935, jolloin hän suomensi kirjallisuutta ja toimitti yhdessä Kullervo Mannerin kanssa Lenin koottujen teosten suomennosta. Letonmäki joutui epäsuosioon 1935, ja hänet erotettiin NKP:stä syytettynä yhteyksistä nationalisteihin. Letonmäki teki tämän jälkeen itsemurhan 20. marraskuuta 1935.
Letonmäki oli SDP:n kansanedustajana 1914–1917 Vaasan läänin itäisestä vaalipiiristä. Ennen sisällissotaa Letonmäki oli sos.dem. puoluetoimikunnan jäsen, ja Venäjälle siirryttyään hän kuului jäsenenä Suomen työväen toimeenpanevaan komiteaan ja SKP:n keskuskomiteaan. Letonmäki oli naimisissa vuodesta 1910 kansanedustaja Maria Alina Kurkelan kanssa.
Laura Huhtasaari
Laura Huhtasaari (s. 30. maaliskuuta 1979 Vilppula ) on suomalainen perussuomalainen poliitikko, kansanedustaja ja europarlamentaarikko. Huhtasaari tuli valituksi kansanedustajaksi eduskuntavaaleissa 2015 ja on Euroopan parlamentin jäsen vuodesta 2019.
Huhtasaari oli perussuomalaisten ensimmäinen varapuheenjohtaja 2017–2019 ja perussuomalaisten presidenttiehdokas vuoden 2018 vaalissa. Poliitikkona Huhtasaari on konservatiivi ja nationalisti. Euroopan parlamentissa hän on vuodesta 2019 AFCOn eli perussopimus-, työjärjestys- ja toimielinasioiden valiokunnan täysjäsen. Huhtasaari ilmoitti toukokuussa 2022 ettei asetu enää ehdolle seuraavissa europarlamenttivaaleissa.
Tausta
Huhtasaari kirjoitti ylioppilaaksi Mäntän lukiosta vuonna 1999. Lukuvuoden 1996–1997 hän oli vaihto-oppilaana Nebraskassa Yhdysvalloissa. Vuonna 2004 Huhtasaari valmistui kasvatustieteen maisteriksi ja luokanopettajaksi Jyväskylän yliopistosta. Lukuvuoden 1999–2000 hän oli vapaaehtoisena luokanopettajana Mikronesiassa. Huhtasaari valmistui uskonnon aineenopettajaksi Joensuun yliopistosta ja erityisopettajaksi vuonna 2008 Helsingin yliopistosta.
Huhtasaari on työskennellyt Porissa erityisopettajana vuodesta 2009. Hän on toistaiseksi virkavapaalla tehtävästä.
Poliittinen ura
Huhtasaari oli ehdolla eduskuntavaaleissa 2011 Satakunnan vaalipiiristä, mutta jäi 3 493 äänellä varasijalle. Kunnallisvaaleissa 2012 hänet valittiin 1 064 äänellä Porin kaupunginvaltuustoon. Huhtasaari oli Satakunnan maakuntavaltuuston jäsen ja maakuntahallituksen varajäsen 2013–2017. Huhtasaari oli perussuomalaisten ehdokkaana eurovaaleissa 2014, mutta ei tullut 9 132 äänellä valituksi. Vuoden 2015 eduskuntavaaleissa hänet valittiin kansanedustajaksi Satakunnan vaalipiirin 9 259 äänellä. Jussi Halla-aho tuki Huhtasaaren valintaa vuoden 2015 vaaleissa. MTV:n vuonna 2016 laatiman kyselyn perusteella Huhtasaari sai kannatusta puolueen puheenjohtajaksi. Vuoden 2017 kuntavaaleissa hänet valittiin jatkokaudelle Porin kaikkien aikojen suurimmalla äänimäärällä, 2 566 äänellä. Syyskuussa 2017 perussuomalaisten puoluevaltuusto valitsi Huhtasaaren puolueen presidenttiehdokkaaksi.
YouGov-markkinatutkimusyrityksen verkkopaneelissa 2018 suomalaisten eniten maailmassa ihailemien naisten listalla Huhtasaari oli kymmenes. Panelistien ehdotusten perusteella oli koottu 20 naisen lista, josta vastaajat pystyivät tekemään useita valintoja. Huhtasaari oli listalla kuudenneksi ihailluin suomalainen Kaisa Mäkäräisen, Aira Samulinin, Tarja Halosen, Jenni Haukion ja Elisabeth Rehnin jälkeen.
Vuoden 2019 eduskuntavaaleissa Huhtasaari keräsi 12 986 ääntä eli 10,4 prosenttia Satakunnan vaalipiirissä, mikä oli vaalipiirin kokoon ja äänimäärään suhteutettuna suurin lukema koko maassa.
Kansanedustajana
Laura Huhtasaari aloitti kansanedustajana vuoden 2015 huhtikuussa. Kesäkuusta 2015 lähtien hän toimi talousvaliokunnan ja Pohjoismaiden neuvoston Suomen valtuuskunnan jäsenenä sekä hallintovaliokunnan, sivistysvaliokunnan ja ulkoasiainvaliokunnan varajäsenenä.
Huhtasaari toimi keväällä 2019 eduskunnan puhemiesneuvoston jäsenenä, suuren valiokunnan varajäsenenä, ulkoasiainvaliokunnan puheenjohtajana ja kansainvälisten asiain foorumin jäsenenä. Hän siirtyi kesällä 2019 Euroopan parlamenttiin.
Presidenttiehdokkuus 2018
pienoiskuva|Vaaliteltta Helsingissä Perussuomalaisten miesjärjestö PerusÄijät esitti toukokuussa 2017 Huhtasaarta puolueen presidenttiehdokkaaksi vuoden 2018 presidentinvaaliin. Huhtasaari kertoi kesäkuussa harkitsevansa ehdokkuutta ja lupasi päättää asiasta kesän aikana. Elokuussa 2017 puoluehallitus päätti esittää puoluevaltuustolle, että Huhtasaari valittaisiin puolueen presidenttiehdokkaaksi. Puoluevaltuusto valitsi Huhtasaaren puolueen presidenttiehdokkaaksi ilman vastaehdokkaita kokouksessaan 23. syyskuuta 2017.
Presidentinvaalikampanjansa avauspuheessa Huhtasaari ilmoitti perustavoitteensa olevan ”Suomen itsenäisyyden ja riippumattomuuden turvaaminen kaikissa olosuhteissa ja sen myötä huolenpito kansalaisten turvallisuudesta ja hyvinvoinnista”. Huhtasaari kertoi kampanjassaan pitävänsä Pariisin ilmastosopimuksen ”EU-sovellutusta katastrofaalisena Suomelle”. Presidenttinä hän olisi esittänyt henkilömiinat kieltävän Ottawan sopimuksen irtisanomista. Huhtasaaren kampanjan mottoja olivat ”Suomi takaisin” ja ”suomalaisten etuja on uskallettava puolustaa”.
Presidentille tulisi Huhtasaaren mielestä palauttaa valtaoikeuksia, kuten oikeus hajottaa eduskunta. Huhtasaari säilyttäisi presidentin armahdusoikeuden.
Huhtasaaren vaalikampanjan budjetti oli 210 000 euroa, mikä ylittyi noin 50 000 eurolla. Hän sai vaalissa 207 337 ääntä eli 6,9 prosenttia äänistä ja sijoittui ehdokkaista kolmanneksi.
Euroopan parlamentin vaalit 2019
Kevään 2019 europarlamenttivaaleissa Huhtasaari valittiin ensimmäiselle kaudelleen 92 760 äänellä.
Yleistä
Huhtasaari kuvailee itseään kristityksi. Hän ei usko evoluutioon vaan pitää sitä mahdottomana teoriana. Sen sijaan Huhtasaari uskoo Raamatun luomiskertomukseen.
Huhtasaari vastustaa pakkoruotsia.
Vuonna 2020 Huhtasaari kertoi, että hän kokee olevansa ensisijaisesti satakuntalainen ja vasta sitten suomalainen.
Huhtasaari kannattaa Suomen maaseudun pitämistä asuttuna, maatalouden toiminnan turvaamista ja lähiruokaa.
Maahanmuutto
Huhtasaaren mukaan Suomen tulee tehdä sellaista maahanmuuttopolitiikkaa, jonka vaikutukset ovat Suomelle myönteiset tai neutraalit. Hän on maininnut eri yhteyksissä maahanmuutosta puhuessaan, että sen seurauksena esimerkiksi Ruotsiin on syntynyt jo 55 no go -aluetta. Huhtasaaren mielestä turvapaikanhakijat tulee käännyttää rajalta. Hän luopuisi pohjoismaisesta passivapaudesta, mikäli Suomeen alkaisi saapua Ruotsin rajan yli paljon turvapaikanhakijoita kuten vuoden 2015 pakolaiskriisin aikana. Huhtasaaren mukaan ihmisoikeudet on perustettu suojelemaan siviilejä, ei terroristeja tai sotarikollisia. Hän haluaisi myös muuttaa perustuslakia, niin ettei sen määrittelemä perustoimeentulo koskisi laittomasti maassa olevia.
Euroopan unioni ja Nato
Huhtasaari kannattaa Suomen EU:sta ja eurosta eroamista. Hän vastustaa myös Suomen Nato-jäsenyyttä.
Rikoslaki ja vankeinhoito
Huhtasaari sanoi Suomi-areenalla keskustelussa heinäkuussa 2015 haluavansa pedofiileille pidempiä rangaistuksia ja kannattavansa pedofiilien tietojen keräämistä julkiseen nettirekisteriin. Lisäksi hän esitti, että vankeinhoitokustannuksiin voisi hakea säästöjä esimerkiksi ulkoistamalla tuomioiden suorittamista Viroon.
Seksuaalivähemmistöt
Huhtasaari vastustaa samaa sukupuolta olevien avioliittoa ja homoparien adoptio-oikeutta.
Feminismi
Huhtasaaren mukaan nykyajan feministit ovat siirtyneet naisten oikeuksien ajamisesta valkoisen kristityn miehen vihaamiseen. Huhtasaaren mukaan feminismi halveksii juutalais-kristillistä kulttuuria. Huhtasaaren mukaan feministit eivät kannata sananvapautta. Huhtasaari sanoi irtaantuvansa feminismistä, jota hän pitää pelleilynä, ja toivoo Suomen menevän kohti terveempää tasa-arvoa.